அல்லாஹ்வை விட்டு விட்டு மற்றவற்றை வணங்கும் ஒவ்வொரு மனிதனும் தன் உள்ளத்தில் தான் மனசாட்சிக்கு விரோதமாய் நடக்கிறோம் என்பதை உணரவே செய்கிறான். ஆனால் அவனால் எதையும் மாற்றிக் கொள்ள முடியவில்லை. தான் சரியான வழியில் தான் இருக்கிறோம் என்கிற ஊசலாட்டத்தை அவன் உள்ளத்தில் ஷைத்தான் ஏற்படுத்தி விடுகிறான். புற உலகை பார்க்கிறான். உலகின் பெரும் பாலான மக்கள் இவன் செய்வதையே செய்து கொண்டிருக்கிறார்கள். பெரும்பான்மை மக்கள் நம் பக்கம் இருக்கிறார்கள். அவ்வளவு மக்கள் தவறான வழியில் இருக்கமாட்டார்கள், என்று எண்ணுகிறான். தன் மனதை தேற்றிக் கொண்டு உள்ளத்தின் உறுத்தலுடனேயே, மனசாட்சிக்கு விரோதமாய் தொடர்ந்து ஷிர்க் செய்கிறான்.